
EF" henved en halv Snes Aar siden blev jeg 

stærkt tilskyndet til at give mig i Lag med 
de to aandelige Spørgsmaal, som jeg skal for- 
søge at sige noget om. Jeg har siden med 
megen Glæde og Interesse atter og atter læst de 
Afsnit i Bibelen, hvor der tales om disse Ting, 
og jeg har læst, hvad jeg har kunnet faa fat 
paa af Bøger og Afhandlinger, som har beskæf- 
tiget sig med disse Emner, 

I særlig Taknemlighedsgæld staar jeg til to 
af Englands betydeligste Baptistprædikanter, 
Dr. John Mac Laren og i Særdeleshed til Dr. 
Campbell Morgan, hvis Bog »The Spirit of God« 
har været mig til megen Hjælp. Det har glædet 
mig at se samme Opfattelse af de foreliggende 
Emner, som jeg er kommet til, gjort gældende 
foruden af de forannævnte tillige af Missions- 
skoleforstander Øje og til Dels af Prof. Hallesby 
i Oslo. (Se hans Bog »Aand og Liv«). Naar 

den norske Professor saavel som vor egen Pa- 
stor Skovgaard-Petersen ikke naar nogen egent- 
lig Klarhed af denne Side af den Helligaands 
Gerning, saa har det aabenbart sin Grund i, 
at de af Hensyn til deres Barnedaabslære paa 
Forhaand er bundet i deres Standpunkt. Saa 
længe man skal have Bibelens og helst tillige 
Livets Godkendelse af, at Helligaandens gen" 
fødende Værk sker med et spædt Barn, naar det 
døbes med Vand, saa længe bliver det haabløst 
at finde en Løsning, som Bibelen og frelste 
Menneskers Erfaring siger god for. 

Jeg skal i det efterfølgende gøre mig Umage 
for, saa nøje som det er mig muligt, at holde 
mig til det ny Testamentes Maade at sige, hvad 
den Helligaands Fylde og den Helligaands Daab 
er. Det, de to Udtryk staar for i Guds Ord og 
i de første Kristnes Oplevelse, det er de den 
- Dag i Dag. 


Den Helligaands Fylde. 


Det er ikke noget større Antal Steder, vor 
Bibel gør Brug af dette Ord, end at vi kan over- 
komme at finde samtlige Steder og gøre Rede 
for, hvad der staar. 


Der tales om den Helligaands Fylde fire Gange 
før Pinsedagen. Om Elisabeth staar der (Luk. 
1, 41.), at hun, da Jesu Moder hilste hende, blev 
fyldt med den Helligaand. Det samme siges 
om hendes Mand (V. 67), da han atter fik Mælet. 
I begge Tilfælde udbryder de i en profetisk 
Lovsang. Disse to Tilfælde ligner den Maade, 
paa hvilken den Helligaand under hele den 
gamle Pagt virkede gennem Mennesker. Hellig- 
aanden kom besøgsvis paa Jorden, ifører sig et 
Menneske, bruger det til en bestemt Gerning, 
og naar denne Gerning var udført, var der ikke 
mere: Kraft i det Menneske end før. 

Saa staar der (Luk. 1, 15,) om Døberen: Han 
skal fyldes med den Helligaand alt fra Moders 
Liv. Heri har Johannes en Undtagelsesstilling. 
Hvad alle andre Mennesker ved Kamp, Tro og 
Hengivelse til Gud maa vinde, det faar Johan- 
nes i Fødselsgave, 

Om Jesus hedder det (Luk. 4, 1.): Jesus 
vendte tilbage fra Jordan, fuld af den Hellig- 
aand, og blev af Aanden ført ud i Ørkenen. 
Jesus staar alene for sig i alle Ting. Han alene 
»fik Aanden uden Maal«. Billedet er dejligt. 

Han kom fra sin Daab, fyldt af den Helligaand 
og blev derefter ført af Aanden. 

Efter Pinsedagen tales der om den Helligaands 
Fylde adskillige Gange. Paa tre af disse Steder 
siges der, at det at frelses og at fyldes med den 
Helligaand hører sammen og følges ad. 

Ap. G. 2, 1.—4, Under Behandlingen af det 
næste Emne, den Helligaands Daab, skal jeg 
komme nærmere ind paa en Begrundelse af, at 
disse 120 Mennesker, som oplevede Pinseunde- 
ret, at de paa Pinsedag i Virkeligheden først 
oplever Frelsen, saadan som ethvert Menneske 
under den ny Pagt siden er bleven frelst ved 
Troen paa Kristi fuldbragte Forsoningsværk. 
Pinsedag blev de genfødte Mennesker; deres 
korsfæstede, opstandne og herliggjorte Frelser 
førtes da af den Helligaand ind i deres Hjerter 
for at leve sit Jesusliv i dem og igennem dem. 
- Det var jo netop dette, at Helligaandens Komme 
muliggjorde, det var deri, Pinseunderet bestod. 

Ap. G. 9, 17. »Saul, Broder! Herren har sendt 
mig«, siger Ananias, da han i Judas” Hus stod 
overfor Saulus, »den Jesus, der viste sig for dig 
paa Vejen, ad hvilken du kom, for at du skal 
blive seende igen og fyldes med den Helligaand«. 

Det er næppe muligt for nogen at sige nøjag- 
tigt, i hvilket Øjeblik Saulus blev frelst. Meget 
taler for, at Ananias? Komme førte til det egent- 
lige Gennembrud. Det hørte i alt Fald med 
til hans allertidligste aandelige Oplevelse at blive 
fyldt med den Helligaand. 

Ap. G. 11, 14—18. Peter gør overfor Menig- 
heden i Jerusalem Rede for, hvad der nylig er 
sket i Kæsarea, Og Peter siger kort og godt: 
Da de groede paa den Herre Jesus Kristus, saa gav 
Gud dem lige Gave med os; da faldt den Hel- 
ligaand paa dem ligesom paa os i Begyndelsen. 
Da disse Mennesker fra deres Side opfyldte 
Frelsesbetingelserne, det vil sige, da de troede 
paa den Herre Jesus Kristus, oplevede de det 
Samme, som var hændet de 120 Pinsedag. 

Saa fortælles der to Steder, at Helligaandens 
Fylde bliver givet som en særlig Udrustning til en 
bestemt Gerning. 

Ap. G. 4, 8-12, Peter og Johannes stod for 
første Gang overfor Raadet og maatte gøre 
Regnskab. for, hvad de i Jesu Navn havde gjort. 
Jesus havde lovet dem, at det netop under saa- 
danne Forhold skulde blive givet dem i den 
samme Stund, hvad de skulde sige. Men da det 


7 


kommer til Stykket, giver Jesus sine Vidner 
mere, end han havde lovet. Peter var jo forud 
bleven fyldt med den Helligaand. Her modtager 
han en særlig Aandsfylde til denne bestemte 
Gerning. Og det er forresten ogsaa nok at 
mærke paa den Bekendelse, han aflægger. 

Ap. G. 13, 6—11. For at udtale Guds Dom- 
fældelse over Barjesus bliver Paulus fyldt med 
den Helligaand. 

Af to andre Steder fremgaar det, at de, der 
skal tjene Gud, maa være fyldt med den Helligaand.… 

Ap. G. 6, 3. Ja, det hørte med til hver af de 
7 Mænds Kvalifikationer. Og tænk saa engang 
paa, hvad de skulde bestille. Det krævedes der 
Mænd til, som var fulde af Aand og Visdom; 
hvor dog dette Sted fremhæver Nødvendigheden 
… af den samme Udrustning til al anden Gerning 
i Menigheden. 

Ap. G. 11, 24. »Barnabas var en god Mand 
og fuld af den Helligaand og Tro«. Disse Ord 
er paa samme Tid en Redegørelse for, hvor- 
ledes nogen bliver en god Mand, og en Be- 
grundelse af, hvorledes det kunde være, at 
Barnabas var saa nyttig og brugbar i Tjenesten. 

I Ap. G. 7, 55 fortælles der om Helligaandens 

Fylde som en særlig Udrustning til at lide Martyr- 
døden. I det sjette Kapitel staar der om Stefan, 
at han var en Mand fuld af 770 og den Hellig- 
aand, at han var fuld af Naade og Kraft, og at 
det var ikke til at modstaa den Visdom og Aand, 
han talte af. Intet Under, at han var fyldt med 
den Helligaand, da han skulde dø for sin Frelser, 

Saa er der Tale om, at Helligaandens Fylde kan 
mistes og atter genvindes. 

Ap. G. 4, 31. Her er atter Tale om Mennesker, 
som forud var bleven fyldt med den Helligaand. 
De har givet sig Frygt og Ængstelse i Vold, da 
to af deres bedste Mænd blev sat bag Laas og 
Lukke; og de har derved sat deres Aandsfylde 
over Styr. Da saa Peter og Johannes atter var 
kommen paa fri Fod og kom til deres egne, da 
de atter var fuldtallige og Faren var drevet 
over, saa gik de forenede frem for Gud i Bøn, 
og da de havde bedet, rystedes Stedet, hvor de 
var forsamlede, og de blev alle fyldt med den 
Helligaand. Efter det Vidnesbyrd at dømme, 
som Skriften derefter giver dem, kunde det se 
ud til, at de gennem denne Oplevelse kom ind 
i et dybere Gudsforhold og et rigere Menig- 
hedsliv end før. De talte Guds Ord med Fri- 

modighed, hedder det; de troendes Mængde 
havde eet Hjerte og een Sjæl — — — og der 
var stor Naade over dem alle. Hvilken god 
Udvej for hvert Guds Barn, som oprigtigt gaar 
frem for Gud for at genvinde sin.tabte Aands- 
fylde. 

Og endelig nævnes Helligaandens Fylde i Ef. 
5, 18. Der befaler Gud ethvert af sine Børn, at de 
lader sig fylde med den Helligaand. 

Det er tredie Gang, at Paulus i dette Brev 
paa en særlig fremtrædende Maade taler om 
den Helligaand. Først i Brevet (1, 13) siger 
han om Menighedens Medlemmer, at dengang 
de hørte Sandhedens Ord, Evangeliet om deres 
Frelse, og da de blev troende, da — som vi 
ogsaa forud har set — da blev de i Jesus Kri- 
stus beseglede med Forjættelsens hellige Aand. 
Næste Gang (4, 30) hedder det: Bedrøver ikke 
Guds hellige Aand, med hvilken I blev beseg- 
lede til Forløsningens Dag. 

Her tales til Mennesker, som i Aar og Dag 
har levet som hellige, troende Mennesker. Til 
dem lyder det: Lad eder fylde med Aanden. 
Enten tænker Paulus paa saadanne Mennesker, 
som ved at bedrøve Guds hellige Aand har 

mistet deres Aandsfylde, eller ogsaa skriver 
Paulus disse Ord ud fra den Opfattelse — og 
det er aabenbart saadan, man bør opfatte dette 
Sted — at med Hensyn til den Helligaands Fylde 
findes der ingen opnaaelig Grænse, Ingen naar 
saa langt, at han ikke kan komme længere. 
Til alle Guds Børn og under alle Trin af deres 
aandelige Udvikling hedder det: Lad eder fylde 
med Aanden. 


Den Helligaands Daab. 


Jeg har fundet det lønnende at gaa i Lag med 
Undersøgelsen af dette Emne ud fra den enkle 
og klare Fremstilling af Vejen til Frelse, som 
til Overflod findes i Guds Ord. Johannes siger | 
(3, 36): Den, som tror paa Sønnen, har et evigt 
Liv. Og Paulus svarer, da man spurgte: Hvad 
skal jeg gøre, for at jeg kan blive frelst? Tro 
paa den Herre Jesus Kristus, saa skal du blive 
frelst. (Ap. G. 16, 30. 31). Frelsesbetingelsen 
fra Menneskets Side er Tro paa Jesus Kristus. 
En oprigtig Tro paa Jesus Kristus vil føre en- 
hver ind i Frelsen — i hele Frelsen, Et Men- 
neske frelses ved Tro paa Jesus Kristus. 

Den næste Tanke, som jeg gerne vil nævne, 

har Paulus sagt som i en Hovedsum i Kol. 2, 
9. 10: I ham — i Jesus Kristus bor Guddom- 
mens hele Fylde legemlig, og i ham har I eders 
Fylde. Naar Guds rele Fylde er i Jesus Kristus? 
og naar frelste Mennesker har deres Fylde i ham, 
hvori bestaar saa den Helligaands Gerning? 
Den Helligaands Gerning bestaar i at bringe os 
den Fylde, som er i Jesus Kristus. Se Jesu 
egne Ord om dette i Joh. Kap. 14—16: Han skal 
lære eder alle Ting og minde eder om alle 
Ting, som jeg har sagt eder — — han skal 
vidne om mig — — han skal herliggøre mig. 
Helligaanden er Administrator over Frelsens 
Rigdomme, Helligaanden har intet af sit eget 
at bringe. 

Vi vil bruge den samme Fremgangsmaade 
under Behandlingen af dette Emne som ved 
det forudgaaende. Vi finder hvert af de Steder 
i Bibelen, hvor der tales om den Helligaands 
Daab, og saa vil vi se at gøre Rede for, hvad 
det Ord faktisk staar for i Skriften, og hvad 
der hændte de Mennesker, der blev døbt med 
den Helligaand. 

I Evangelierne findes den Helligaands Daab 
omtalt fire Gange. Det er hvert Sted Døberen, 

der taler om Forskellen paa, hvad han formaar 
at gøre og hvad hans Herre og Mester skal 
kunne gøre. Markus har det saadan: »Efter mig 
kommer den, der er stærkere end jeg, hvis 
Skotvinge jeg ikke er værdig at bøje mig og 
løse. Jeg har døbt eder med Vand, men han 
skal døbe eder med den Helligaand«. To Ting 
faar vi at vide. Først dette: det er Jesus, der 
døber med den Helligaand, og dernæst gør Johan- 
nes noget, som man især nu om Dage gjorde 
ret i at tænke over og blive enig med Døberen 
om, han ligesom samler hele Jesu Gerning i 
dette Ord og bruger det som en Generalnævner 
for Jesu Frelserværk og siger: Den Frelse, som 
kommer for at virke i eders Hjerter, det er en 
Daab i den Helligaand. 

I Ap. G. 1, 8 benytter Jesus Døberens Ord, og 
han har derved sat en Streg under sin Herolds 
meget sigende Ord. Jesu Ord fører os dog et 
Skridt videre. Han siger, at endnu var Discipel- 
skaren ikke bleven døbt med den Flelligaand, men nu 
er Ventetiden heller ikke længere, end den kan 
tælles i Dage: Johannes døbte med Vand, men 
I skal døbes med den Helligaand om ikke 
mange Dage. 

Ap. G. 2, 1—4. Ti Dage varede det. Saa sker 
det, at 120 Mennesker blev fyldt med den Hel- 
ligaand, det staar der udtrykkeligt. Og at de 
tillige blev døbt med den Helligaand, det har 
vilige set Jesu Ord for. 

Hvad oplevede nu de 120 Mennesker paa 
Pinsedagen? Ja, hvor langt var de hidtil naaet 
frem i deres Gudsforhold? Hvad fortæller Evan- 
gelierne og Ap. G.s første Kapitel om dem? 

De havde forladt alle Ting for at følge Jesus; 
'de var kommen til at hvile i, at alle Jødefolkets 
Forjættelser om en Messias havde fundet deres 
Opfyldelse i Jesus; de, der var kommen længst 
frem af dem, havde engang aflagt denne Be- 
kendelse! »Du er Kristus, den levende Guds 
Søn!« De var gaaet ud med Bud om deres 
Konge, og de havde forkyndt, at Himmeriges 
Rige er kommen nær. Af et helt og et oprig- 
tigt Hjerte fulgte de som jødiske Disciple deres 
jødiske Messias. 

Gang paa Gang havde Jesus prøvet paa at 
føre dem ind i en dybere og ny Forstaaelse af 
hans Kald og hans Gerning. De lytter ufor- 
staaende, og de modsiger ham, naar han taler 
om at lide, dø og opstaa. I disse Ting gør de 

i Virkeligheden smaa Fremskridt. De staar 
Langfredag ved Jesu Kors som Vidner til, at 
Jesus dør, tages fra dem og dermed ender sit 
Livsværk. Ikke en eneste af dem venter en Op- 
standelsesmorgen. Da Jesus var opstaaet og 
Kvinderne kom og forkyndte det, vilde ingen 
af Disciplene tro, at det var sandt. Ingen af 
dem formaaede at gribe den Tanke, at Jesus 
ved sin Død forløste Verden fra dens Synd og 
vandt os Barneretten hos Gud. Den Tavshed, 
Evangelierne m. H. t. Apostlene bevarer om 
Korset, Blodet, Naaden og Frelsen, er talende. 
To af dem gør paa selve Opstandelsesdagen 
Rede for, hvor langt de er kommen. Vi haabede, 
siger de om deres Herre, at han var den, som 
skulde forløse os fra vore Synder; nej, det, de 
haabede, var Jødefolkets aartusindgamle Haab 
— de haabede, at han var den, der skulde Jorløse 
Israel. Men inden Opstandelsesdagens Sol gik 
ned i Vest, »blev deres Øjne aabnede, saa de 
kendte ham«, og de talte med ham paa Vejen. 
I samme Time begav de sig paa Vej til de øv- 
rige af Disciplene, og da de mødtes, hilser de 
hinanden med et jublende: Herren lever! vi 
har en opstanden Herre, Det var at komme et 

godt Stykke fremad. I de følgende 40 Dage 
faar de Virkeligheden af hans Opstandelse be- 
kræftet, ved at »han fremstillede sig levende 
ved mange Beviser, idet han viste sig for dem«. 

Inden Herren bliver optaget fra dem til Him- 
len, veksler de Ord med ham; opretter du paa 
denne Tid Riget igen for Israel? spurgte de; 
genopretter (»restore« paa Engelsk), det var 
Ordet, de brugte; vil du nu gøre Alvor af at 
bøde, lappe paa det synkefærdige Israels Rige, 
saa det sættes i forsvarlig Stand? Det ældgamle 
og dog evigt unge: Haab hos Israel lagde de 
frem for deres opstandne Herre. De stod endnu 
paa Himmelfaritsdagen som jødiske Disciple, 
der skiltes fra deres jødiske Messias. I denne 
Henseende havde de endnu ingen Fremskridt 

. gjort. 

Det Billede, der er tegnet i Evangelierne af 
Jesu Disciple, det er ikke et Billede af Menne- 
sker, der har oplevet Frelsesunderet. Det er 
snarere et Billede af de ypperste blandt dem, der 
endnu ikke havde opnaaet Forjættelserne, men 
som saa dem langt borte og hilsede dem. Og 
lad os saa ogsaa huske paa, at Herrens Disciple 
i een Henseende var stillet anderledes, end 

nogen andre kan komme til at staa. De var 
nemlig troende Mennesker, baade da den gamle 
Pagt ebbede ud, og da den ny gik ind. Indtil 
Pinsedagen var de troende Jøder; paa Pinse- 
dagen blev de forvandlede, de blev genfødte 
Kristne. 

Ap. G. 2, 4 fortæller altsaa om, at 120 af Jesu 
Disciple fyldes med den Helligaand og døbes 
med den Helligaand. Det vil sige: de oplever 
Forjættelsen; de bliver først nu i nytestament- 
lig Forstand genfødte, frelste Mennesker. Først 
efter deres Pinseoplevelse kan de gøre Pauli 
Ord til deres: det er ikke mere mig, der lever, 
men Kristus lever i mig; men hvad jeg nu lever 
i Kødet, det lever jeg i Troen paa Guds Søn, 
som elskede mig og gav sig selv hen for mig. 
Den Helligaand har nu ført deres korsfæstede, 
opstandne og herliggjorte Frelser ind i deres 
Hjerter; han lever fra denne Dag af sit Liv i 
dem og igennem dem. Dette er den Helligaands 
Daab, og deri bestaar den Helligaands Fylde. 

Herrens Apostle er ikke at kende igen, naar vi 
lytter til deres Vidnesbyrd efter deres vældige 
Oplevelse paa Pinsedagen. Om Opstandelsen og 
Helligaandens Komme siger de: Denne Jesus op- 

rejste Gud, derom er vi alle Vidner; og efter at 
han nu ved Guds højre Haand er ophøjet og af 
Faderen har faaet den Helligaands Forjættelse, 
har han udgydt denne, hvilket I baade se og 
høre. (Ap. G. 2, 32—33.) Hele Frelsesløbet 
maatte først fuldendes, Jesus maatte atter ind- 
tage sin Plads ved Faderens Højre, før han fik 
den Helligaands Forjættelse, og først da har 
Jesus selv udgydt denne. Om deres Herre siger 
de nu: Han, Jesus, er baade Herre og Kristus. 
(Ap. G. 2, 36.) Grebne, frelsessøgende Menne- 
sker gav de det Raad: Omvender eder og hver 
af eder lade sig døbe paa Jesu Kristi Navn til 
eders Synders Forladelse, og I skal faa den Hel- 
ligaands Gave — — for alle dem, Herren vil 
kalde, er Forjættelsen — — — lad eder frelse, 
lad eder frelse fra denne vanartede Slægt. (Ap. 
G. 2, 37—40.) Og endnu et Vidnesbyrd: Jesus 
Kristus, hvem I har korsfæstet, hvem Gud har 
oprejst fra de døde — — — -— han er bleven 
til en Hovedhjørnesten. Og der er ikke Frelse 
i nogen anden; thi der er ikke noget andet 
Navn under Himmelen, givet iblandt Mennesker, 
ved hvilket vi skal blive frelst. (Ap. G. 4, 10— 
12.) Saadanne Vidnesbyrd taler for sig selv om, 

hvad der er sket i deres Indre, som Pinsedag 
blev fyldt og døbt med den Helligaand. De har 
oplevet Frelsen. Da de blev iførte Kraft fra det 
Høje, da blev Jesu Frelserværk virkeliggjort inden i 
dem. Det er den Helligaands Daab — baade 
dengang og nu. 

Det havde Jesus da ogsaa klart og nøje sagt 
dem forud under Samtalerne i Nadversalen. 
(Joh. Kap. 14—16.) Jeg gaar til Faderen, sagde 
Herren (14, 12), og naar jeg kommer der, saa 
vil jeg bede Faderen om at give jer en anden 
Talsmand, som skal være hos jer evindeligt 
(V. 16). I samme Aandedræt føjer Jesus til: Jeg 
kommer til jer (V. 18 og 28). Jesus lover altsaa 
sine Disciple, at -Faderen efter Jesu Begæring 
vil give dem den Helligaand, og at Jesus ogsaa 
selv vil komme til dem. Helligaanden vil føre 
Jesus ind i dem, han har ingen større og ingen 
anden Opgave. Det gør Jesus nærmere Rede 
for i (V. 20) og samler her i faa Ord alt, hvad 
han forud har sagt dem: Paa den Dag, siger 
Jesus, og her kan der.efter hele Sammenhæn- 

. gen kun være Tale om den Dag, naar Jesus op- 
fylder sit Løfte, den Dag Helligaanden kommer 
og Jesus kommer, altsaa Pinsedag, — paa den 

Dag skal I gøre en hel ny Erkendelse. I skal 
erkende, at jeg er i min Fader (at Disciplene 
ikke hidtil var naaet ret langt i det Stykke, det 
viser Ordskiftet mellem Jesus og Filip med al 
ønskelig Tydelighed, V. 8—13), og I skal end- 
videre erkende, at I er i mig, og at jeg erijer. 
Hermed har vor Herre Jesus selv sagt os, hvori 
Pinseoplevelsen bestaar, og hvad det er at døbes 
med den Helligaand. Det er Hjerternes Erkendelse 
af denne herlige Trefoldighed: Jesus er i sin Fader, 
og Jesu frelste Venner er i ham, og han i dem. 
Disciplene lytter og undres, og en af dem 
tager saa Mod til sig og siger: Hvor kan det 
egentlig være, Herre, at du nok vil aabenbare 
dig for os og ikke for Verden. Jesus svarer 
saa med at sige det samme, som han lige forud 
har sagt, men denne Gang i endnu jævnere og 
mere dagligdags Ord: Om nogen elsker mig, 
vil han holde mit Ord, og min Fader skal elske 
ham, og vi skal komme til ham og tage Bolig 
hos ham. Jesus svarer: Jeg kan ikke aabenbare 
mig for Verden, men kun for dem, der elsker 
mig og holder mit Ord; det er Betingelsen for, 
at ikke alene jeg, men ogsaa Faderen, at vi ved 
Helligaanden kan bo i dem og lade dem levende 

mærke vor Nærværelse. Saadan opleves Pinse- 
underet — det er efter Jesu egne Ord det, der 
sker, naar et Menneske modtager Helligaanden. 

Og vil vi saa have Jesu egne Ord for, hvori 
Helligaandens Gerning iøvrigt bestaar, og hvad 
et Menneske kan vente, der ellers vil ske med 
ham, naar Helligaanden faar den afgørende Ind- 
flydelse i hans Liv, læs saa Jesu Ord derom i 
Samtalerne fra den samme Aften: Helligaanden 
skal lære jer alle Ting og minde jer om alle Ting, 
som jeg har sagt jer (14, 26); han skal vidne 
om mig (15, 26); han .skal overbevise Verden 
om, hvad det. dog er for en Synd ikke at tro 
paa Jesus, om den Retfærdighed, der var Grund- 
laget for, at Jesus kunde gaa til sin Fader, og 
om at Verdens Fyrste er dømt (16, 8—11) og 
endelig, føjer Jesus til, skal Helligaanden her- 
liggøre mig (16. 14). 

Vi har her, om vi vil, Jesu Lære om den Hel- 
ligaand. Først et afgørende og klart Ord om, 
hvad der ligger i at modtage den Helligaand, 
og dernæst nogle klare Ord om, hvori Hellig- 
aandens Gerning iøvrigt bestaar. Man maa give 
Campbell Morgan Ret, naar han siger, at vii 
disse Jesusord »har hele Systemet«. Det, Hel- 

ligaanden har faaet som sin Opgave, rummes 
som i en Hovedsum i Jesu Ord. 

Der er heller ingen Tvivl om, at Lukas (Apost- 
lenes Gerningers Forfatter) og Paulus er enige 
. med Jesus. Og hvad de skriver om den Hel- 
ligaand, maa bringes i Overensstemmelse med 
det, Jesus siger, hvis vi da vil gøre os Haab om 
at forstaa dem rigtigt. 

Og de Mennesker, der nu om Dage nødig vil 
tage fejl i dette Spørgsmaal, de gør nok Ret i 
for enhver Pris at bringe deres Opfattelse i Over- 
ensstemmelse med deres Herres og Frelsers. 

Jesus maatte jo da forresten ogsaa fuldende 
Frelsergangen, før hans Frelserværk kunde fuld- 
byrdes og virkeliggøres i noget Menneskes Hjerte. 
Først da Jesus tog Pladsen ved sin Faders højre 
Haand, var Kredsløbet fuldendt. Paulus siger i 
Ef. 1, 19 0. f. om dette: Deri kendes Guds Styr- 
kes vældige Virkekraft, som han udviste paa 
Kristus, da han oprejste ham fra de døde og 
satte ham ved sin højre Haand i det himmelske 
langt over al Magt og Myndighed og Kraft og 
Herredom og hvert Navn, som nævnes, ikke 
alene i denne Verden, men ogsaa i den kom- 
mende, og lagde alt under hans Fødder og gav 

ham som Hoved over alting i Menigheden, der 
er hans Legeme, fyldt af ham, der fylder alt i 
alle. Her har vi baade Rækkefølgen af Frelses- 
værket og dets Fuldendelse og Rækkevidden af 
dets Virkninger. 

Det følgende Sted, hvor der tales om den 
Helligaands Daab, er Ap. G. 11, 14—18. Peter 
gør i Jerusalemsmenigheden Rede for, hvad der 
nylig er sket i Kæsarea: Kornelius havde set 
en Engel staa i hans Hus og sige: Send Bud 
og lad Simon Peter hente, han skal tale Ord 
til dig, ved hvilke du og dit Hus skal frelses. 
Om de nærmere Enkeltheder forklarer Peter: 
Idet jeg begyndte at tale, faldt den Helligaand 
paa dem ligesom paa os i Begyndelsen. Og hvad 
Peter saa blev Vidne til, bragte ham til at tænke 
paa sin Herres Ord: I skal døbes med den Hel- 
ligaand. Og Peter fortsætter: Gud gav dem alt- 
saa lige Gave med os, da de troede paa den Herre 
Jesus Kristus. Og da Menigheden hørte dette, 
blev de rolige, og de priste Gud og sagde — 
— jævnt og lige til: Saa har da Gud ogsaa 
givet Hedningerne Omvendelse til Liv. 

I det samme Øjeblik, som disse Mennesker 
tror paa den Herre Jesus Kristus, idet de frelses, 


23 


»omvendes til Liv«, saa falder den Helligaand 
paa dem som paa de 120 i »Begyndelsen« (i 
Grunden et vægtigt Udtryk for, hvordan Peter 
saa paa sin Pinseoplevelse; det var en hel ny 
Begyndelse). Gud gav dem lige Gave med os. 
De blev fyldt og døbt med den Helligaand i 
den samme Stund, da de blev frelst. I Guds 
Plan vil dette altid være at regne med som det 
normale. 

Rom. 6, 3. 4.: Der siges paa dette Sted fire 
Ting om det Menneske, der bliver døbt: Det 
døbes til Kristus, det døbes til Kristi Død, det 
begraves med Kristus ved Daaben til Døden, 
og det oprejses til at vandre et nyt Levned. 
Det troende Menneskes Daab symboliserer dette. 
Daaben viser den døbtes rette Stilling til Kristus 
og til hans Død. Neddykkelsen under Vandet 
betegner det at være begravet med Kristus, og 
derefter følger Billedet paa at være oprejst med 
Kristus. Vanddaabens Baggrund, den Oplevelse, 
den viser hen til, er Aandsdaaben. Vanddaaben 
betegner billedligt, hvad der forud i Virkelig- 
heden er sket i Aandsdaaben. 

1. Kor. 12, 13.: »Med een Aand blev vi jo alle 
døbt til at være eet Legeme«. Ved den Hellig- 

aands Daab sker der dette, at den, som aands- 
døbes, bliver derved eet med det øvrige Legeme; 
med Kristus, der er Hovedet, og med alle de 
frelste, der er hans Legeme (V. 27.) Denne For- 
ening med Kristus og med dem, der hører Kristus 
til, er en Side af Frelsen. At aandsdøbes: er 
altsaa at blive eet med Kristus og med de frelste. 

Der læres nu ogsaa noget andet i Bibelen! 
vil adskillige indvende. Der fortælles i det mind- 
ste paa to Steder i Ap. G. om nogle troende 
Mennesker, der først nogen Tid efter deres Om- 
vendelse blev døbt med den Helligaand. Der 
falder Oplevelsen af Frelsen og Helligaandens 
Daab og Fylde altsaa ikke sammen eller følges ad. 

Man tænker paa Ap. G. 8 og 19. 

Ap. G. 19, 1—7.: Paulus træffer i Efesus »om- 
trent 12 Mænd«, der kaldes Disciple, og han 
regner med at kunne forudsætte, at de fik den 
Helligaand, da de blev troende. De giver ham det 
overraskende Svar, at de aldrig har hørt Tale 
om, at der er en Helligaand. Hvorszi/ blev I da 
døbte? (Smil. døbes £i/ Kristus, døbes til. hans 
Død; det mener Paulus med sit Spørgsmaal.) 
Til Johannes' Daab, svarer de, med Johannes” 
Daab vilde give bedre Mening... Da Paulus saa- 

ledes var blevet klar over, hvor de Mænd stod, 
saa fortalte han dem, at Troen paa ham, der 
kom efter Johannes, Troen paa Jesus Kristus, 
var Maalet saavel for Døberens Gerning som 
for al Missionsvirksomhed. 

Da de hørte dette, det var helt nyt for dem, 
saa lod de sig døbe til den Herres Jesu Navn; 
og ved Pauli Haandpaalæggelse kom den Hel- 
ligaand over dem, og de talte i Tunger og 
profeterede. 

Var de Disciple nu frelste Mennesker, før 
Paulus kom til dem? Er Mennesker, der hver- 
ken har hørt om den Helligaand eller om Troen 
paa Jesus Kristus, er de genfødte, frelste Men- 
nesker. Nej, det var de hverken dengang eller - 
nu om Dage. 

Saa bekræfter Ap. G. 19 blot Regelen. Da disse 
Mænd kom til Troen paa Jesus Kristus og paa 
Bekendelse af deres Tro bliver døbt, saa kom 
den Helligaand over dem. 

Ved nøje at lægge Mærke til, hvad der i Virke- 
ligheden staar skrevet i Ap. G. 8. Kapitel viser 
det samme sig at være Tilfældet der. 

Filip. kom til Samaria og prædikede Kristus 
for dem. Det kunde ikke være bedre m. H. t. 

Forkyndelsen. Det førte til, at de troede Filip 
og lod sig døbe — — og Simon trøede ogsaa 
selv og lod sig døbe. 

Man bliver gjort nærmere kendt med disse 
Mennesker forud (V. 6—11.) Det er et broget 
Billede, der er tegnet af dem. De var aaben- 
bart vældig optaget af alt det ydre, der viste 
sig i Forbindelse baade med Filips og med 
Simons Mission. 

Nu kender man ikke ret meget til nogen andre 
af disse »troende døbte« end Simon. Og han 
var i Sandhed en daarlig Repræsentant for Flok- 
ken. Han gør Forsøg paa at bestikke Apostlene 
og købe sig Guds Naadegaver til for Penge. 
Peter maa blandt flere drøje Ord sige til ham: 
Dit Hjerte er ikke ret for Gud, omvend dig der- 
for fra denne din Ondskab — — thi jeg ser, at 
du er stedt i Bitterheds Galde og Uretfærdig- 
heds Lænke. Nu vil jeg allerhelst tro, at Simon 
var den allerringeste af alle de troende døbte, 
endskønt vi jo ellers ikke ser os i Stand til at 
skelne mellem ham og de andre, for hvad der 
siges om dem, det samme siges nøjagtig ogsaa 
om ham: De troede og blev døbt, Simon troede 

og blev døbt. Nogen egentlig Tillid til »Væk- 
kelsen« giver dette Eksempel ikke. 

Langt større Vægt maa der lægges i den af- 
gørende Dom, som Teksten (V. 16) fælder over 
samtlige troende døbte: Den Helligaand var 
endnu ikke falden paa nogen af dem, staar der. 
Hvis man nu vidste, hvor det Menneske, dette 
siges om, da staar i sit Forhold til Gud, saa 
kunde vi ogsaa nøjagtig sige, hvor langt de 
troende døbte i Samaria var kommen. Jeg har 
i lang Tid været klar over, at den Afgørelse, 
som V. 16 træffer, siger saa meget som, at disse 
Mennesker var ikke bleven rigtig omvendt. De 
har tilegnet sig Evangeliet, mere ad ydre og 
intellektuelle Veje end af Hjertet. Men andre 
kan jo med lige saa stor Ret opfatte Stedet 
anderledes, hvis ikke Ordet selv spærrer Vejen 
for nogen anden Opfattelse. Men det er netop 
ogsaa dette, at jeg mener, Bibelordet gør. 

Den, der skrev Ap. G., bruger nøjagtig den 
samme Vending to andre Steder i sin Bog, nem- 
lig 10, 44 og 11, 15: Helligaanden faldt paa dem, 
siger han om Begivenheden i Kornelius” Hus. 
Og som vi forud har set, betyder det, at de blev 
frelst. Saa staar vi da i det Forhold her, at vi 

ved fra to Steder, hvad Betydning Forfatteren 
selv lægger i sine Ord om, at Helligaanden faldt 
påa nogen. Og han maa jo da bedst af alle vide, 
hvad Betydning han lægger i sine Ord. Naar 
han saa i 8, 16 siger om de troende døbte i Sa- 
maria, at Helligaanden var endnu ikke falden 
påa nogen af dem, saa vil han dermed sige, at 
de ikke var kommen længere end Kornelius, 
Jør Peter kom i hans Hus. 

Og saa bekræfter da dette Sted ogsaa Rege- 
len. Det, der siges i Ap. G. 8, er saaledes i god 
Overensstemmelse med, hvad hele det ny Te- 
stamente lærer om den Helligaands Daab. 

Mange Mennesker vil endnu indvende: Ja, 
men der er jo dog saa mange stærke Vidnes- 
byrd om, at mange, og deriblandt nogle af de 
betydeligste frelste Mennesker, har oplevet et 
dybere aandeligt Gennembrud ofte Aar og Dag 
efter deres Omvendelse. Og der har siden været 
anderledes Kraft og Dybde i deres Gudsforhold 
end før. ' 

Ja, det fortæller i dyb Alvor om Guds for- 
underlige Langmodighed. I Guds Frelsesplan 
ligger det saadan,. at han helst af alt gav os 
Del i alle Frelsens aandelige Værdier i det Øje- 

blik, vi bliver frelste. Og saadan har da ogsaa 
mangfoldige Mennesker oplevet Frelsen, De har 
levet et aandsfyldt og et aandsdøbt Liv, og det 
vil sige et kristusfyldt Liv fra den første Stund 
af, da de gik ind til Livet i Gud. Det burde 
være det normale. 

Men naar vi paa Grund af Uvidenhed, Efter- 
ladenhed eller manglende Dybde ikke modtager" 
alt, hvad vor Omvendelse ellers gav os Ret til 
at faa, saa pønser Gud paa den først mulige 
Anledning til at give os, hvad vi ikke modtog 
straks. i 

Men naar dette sker, saa sker det, fordi Gud 
under os det allerbedste, og han vil nødig, at 
vi skal nøjes med det næstbedste, og saa sker 
det — — for vore Hjerters Haardheds Skyld. 

Naar Skriftens Ord om Helligaandens Daab 
opfattes paa denne Maade, saa volder det heller 
ingen Vanskelighed at holde fast paa Skriftens 
enkle og klare Fremstilling af Vejen til Frelse: 
Et Menneske frelses — frelses helt, gaar ind 
i Guds fulde Frelse, ved Troen paa Jesu fuld- 
bragte Forsoningsværk. 

